als_Latn dik_Latn sag_Latn
‘Jugohrom’-i helmon edhe ujin e pijshëm në Shkup
Fabrika e Jugohromit në Tetovë helmon ujin e pijshëm në qytetin e Shkupit. Kjo është konstatuar në Raportin e UNEP (Programi për Ambientin në OKB) i botuar në vitin 2009. Në raport thuhet se keqmenaxhimi i pakontrolluar me kriprat vazhdon të helmojë tokën dhe ujërat nëntokësore, duke vënë theksin te burimi i ujit në fshatin Rashçe të Shkupit.
Se tymi dhe pluhuri që lëshohen nga Jugohromi nuk ndikojnë vetëm në fushën e Pollogut tregon edhe një raport i UNEP (Programi për Ambienitn pranë OKB-së) i botuar në vitin 2009 me titull “Mining and environment in the Western Balkans” ku mes tjerash për Jugohromin, asokohe SILMAK, thuhet se ka menaxhim të pakontrolluar të mbeturinave nga fabrika dhe se mbisundon keqmenaxhimi me kriprat e kromit të cilat vazhdojnë të helmojnë tokën dhe ujrat nëntokësore në afërsi të burimit, këtu theksin e ka te burimi në fshatin Rashçe, burim nga i cili furnizohet me ujë për pije Shkupin, njofton Almakos.
Në raport thuhet se në vitin 1982 ka fillu monitorimi i tokës dhe ujrave nëntokësore, për shkak se ka qenë evident kontaminimi me krom i ujit, prezenca e kromit ne ujë ka qenë 5-15mg/l ujë.
Kjo tregon se ngritja e çështjes së Jugohromit nuk është risi dhe për këtë shkak askush nuk guxon tentativave dhe ngritjes së zërit nga ana e qytetarëve ti jep ngjyrë apo kahje tjetër, përveç se një hap drejt respektimit të Kushtetutës së Republikës së Maqedonisë, sepse me kushtetutë na takon ajri i pastër dhe se kjo tentativë nuk guxon të ngelet vetëm “meritë” e banorëve që jetojnë në Pollog, vetëm në Tetovë, kjo patjetër duhet që ti tangojë, bile shumë ma tepër banorët e Shkupit, duke pasur parasyshë faktin se ujrat nëntokësore që permenden në raportin e lartëpërmendur, janë ‘de facto’ kanalet që nëpërmjet fshatit Rashçe e furnizojnë me ujë për pije Shkupin. Kjo situatë as sot e kësaj dite, nuk ka ndryshuar, akoma uji i Shkupit vazhdon të kalojë nëpër të njëjtat kanale nëntokësore, raporton Almakos.
Ndërkohë, organizata ekologjike ‘Go Green” ka paralajmëruar marshin protestues kundër ndotjes së ajrit në Shkup, që do të mbahet më 1 shkurt (të dielën) nën moton “Kush është fajtor që qyteti ynë është i përhimtë”. Nga ‘Go Green’ u bëjnë thirje të gjithë qytetarëve të cilët do të vijën në marshin protestues të mbajnë veshje me ngjyra të errëta, si dhe maska, me të cilat në mënyrë simbolike do të shprehet revolti nga ndotja e vazhdueshme enorme në kryeqytet. Marshi do të nis nga Parku i gazetarëve tek ndërtesa e mëparshme e “Nova Makedonija”, ndërsa do të përfundojë para Ministrisë së Ambientit jetësor.
Ndotja e ajrit në Maqedoni ka arritur nivele alarmante. Shkupi dhe Tetova llogariten ndër qytetet më të ndotura në vend. Në këto qytete prania grimcave të dëmshme në ajër PM10 vazhdon të jetë mbi 10 herë më e lartë se norma e lejuar. Banorët e Tetovës për situatën e rëndë e fajësojnë ministrin e Ambientit Nurhan Izairi, i cili nuk ka marrë masa për të mbyllur fabrikën e Jugohromit, që njihet si ndotësi më i madh i qytetit. Qytetarët e Tetovës përmes protestave kanë kërkuar disa herë mbylljen e kësaj fabrike. /Almakos
als_Latn als_Latn als_Latn als_Latn als_Latn als_Latn als_Latn